
LIETUVOS RESPUBLIKOS ŽEMĖS ŪKIO MINISTRAS

ĮSAKYMAS
DĖL ŽEMĖS ŪKIO MINISTRO 2023 M. GRUODŽIO 12 D. ĮSAKYMO NR. 3D-841 „DĖL LIETUVOS ŽEMĖS ŪKIO IR KAIMO PLĖTROS 2023–2027 METŲ STRATEGINIO PLANO INTERVENCINĖS PRIEMONĖS „SUMANIEJI KAIMAI“ ĮGYVENDINIMO TAISYKLIŲ PATVIRTINIMO“ PAKEITIMO

2024 m. liepos 26 d. Nr. 3D-552 
Vilnius


P a k e i č i u Lietuvos žemės ūkio ir kaimo plėtros 2023–2027 metų strateginio plano intervencinės priemonės „Sumanieji kaimai“ įgyvendinimo taisykles, patvirtintas Lietuvos Respublikos žemės ūkio ministro 2023 m. gruodžio 12 d. įsakymu Nr. 3D-841 „Dėl Lietuvos žemės ūkio ir kaimo plėtros 2023–2027 metų strateginio plano intervencinės priemonės „Sumanieji kaimai“ įgyvendinimo taisyklių patvirtinimo“:
. Pakeičiu 15 punktą ir jį išdėstau taip:
„. VVG ir VVG partnerių (kai taikoma) atsakomybės apibrėžiamos Strategijoje, o detalios funkcijos nurodomos jungtinės veiklos sutartyje (pavyzdinę jungtinę veiklos sutartį rengia ir tvirtina Agentūra). Kiekviena VVG ir partnerė (-ės) funkcijas vykdo savo teritorijoje.“
. Pakeičiu 16 punktą ir jį išdėstau taip:
„.  Projekto vykdytojo funkcijos ir atsakomybės Strategijoje:
. įgyvendina VVG atrinktą projektą, kuris prisideda prie bendro Strategijos tikslo, iškeltų iššūkių, sprendžiamos (-ų) problemos (-ų);
.  savarankiškai ir (arba) su partneriu (-iais) įgyvendina projekte numatytas veiklas, investicijas;
. siekia konkretaus projekto tikslo (-ų), uždavinio (-ų),  rodiklio (-ų) ir pokyčio (-ių);
. užtikrina komunikaciją su VVG bei prisideda prie Strategijos ir projekto viešinimo.“ 
. Pakeičiu 17.1 papunktį ir jį išdėstau taip:
„. kuris investuoja į Strategijos ir (arba) projekto įgyvendinimą ekonominiais (pvz., piniginės lėšos, pastatai, įrenginiai, transporto priemonės ir pan.) ir (arba) intelektiniais (pvz., žmogiškasis kapitalas, licencijos ir pan.) ištekliais. Kai investuojama ekonominiais ištekliais – įnašo dydis turėtų būti ne mažesnis kaip privalomas kofinansavimo proc. (pvz., kai paramos intensyvumas 85 proc., investuotojo investicijų įnašas turėtų būti ne mažesnis kaip 15 proc.). Kai investuojama intelektiniais ištekliais, žmogiškuoju kapitalu, investuotojas Strategijoje ir (arba) projekte dirba visą projekto įgyvendinimo laikotarpį arba sukuria galutinį produktą (skaitmeninių, IT produktų atveju), be kurio Strategijos ir (arba) projekto rezultatas neįmanomas. Kai investuojama licencija, patentu ir pan., investuotojas užtikrina, kad 100 proc. šie ištekliai yra suteikiami, apmokami ir (arba) suteikiamas mentoriaus palaikymas norint juos įgyti;“.
. Pakeičiu 18 punktą ir jį išdėstau taip:
„. Pagal Priemonę remiamos VVG ir VVG partnerės (kai taikoma) Strategijos:“.
. kuriomis siekiama nukreipti turimus išteklius pagrindinėms problemoms vietos lygmeniu spręsti;
. kuriomis kuriami sumanūs kaimai, t. y. socialinės ekonominės sistemos, kurių vystymusi suinteresuoti vietos gyventojai, siekdami padidinti kaimo vietovių patrauklumą ir gyvenimo kokybę, remdamiesi vietos stipriosiomis pusėmis ir galimybėmis, užtikrindami kuo platesnį kaimo gyventojų įsitraukimą ir bendradarbiavimą, kasdieninėje savo veikloje naudodami skaitmenines ir kitas technologijas, priima ir įgyvendina inovatyvius, į sisteminius pokyčius orientuotus sprendimus, grindžiamus bendru poreikių supratimu ir veiksmų seka, nukreipta į aiškų specifinį vietos tikslą;
. kurių tikslams pasiekti atrenkami ir finansuojami įvairaus pobūdžio projektai, kaip nurodyta Taisyklių 20 punkte, inicijuoti ir įgyvendinami VVG ir VVG partnerės (kai taikoma) teritorijoje (toliau – Strategijos teritorija).“
. Pakeičiu 23 punktą ir jį išdėstau taip:
„. Paramą Strategijai įgyvendinti gali gauti VVG ir VVG partnerė (kai taikoma), turinti patvirtintą kaimo vietovių vietos plėtros strategiją pagal Strateginio plano intervencinę priemonę „Bendruomenių inicijuota vietos plėtra (LEADER)“, veikloms, nurodytoms Taisyklių 19 punkte.“
. Pakeičiu 26 punktą ir jį išdėstau taip:
„. Bendrosios tinkamumo sąlygos ir reikalavimai gauti paramą nustatyti Administravimo taisyklių 124.1–124.9, 124.18–124.19 ir 124.21 ir (kai taikoma) 124.11–124.15 papunkčiuose. Atitiktį  bendrosioms ir specialiosioms tinkamumo sąlygoms VVG ir VVG partnerė  turi užtikrinti viso Strategijos įgyvendinimo laikotarpio metu.“
. Pakeičiu 30 punktą ir jį išdėstau taip:
„. Strategija įgyvendinama aiškiai apibrėžtoje, vientisoje VVG ir VVG partnerės (kai taikoma) atstovaujamoje teritorijoje. VVG bendradarbiavimo su kita VVG atveju teritorija gali nesutapti  su teritorinio administracinio vieneto ribomis.“ 
. Pakeičiu 32 punktą ir jį išdėstau taip:
„. Projektai įgyvendinami kaimo vietovėje, kuria gali būti: viensėdis, kaimas, miestelis, miestas ar kita gyvenamoji vietovė, kurios gyventojų skaičius neviršija 6 tūkst.“
. Pakeičiu 35 punktą ir jį išdėstau taip:
„. Strategija turi būti parengta pagal Agentūros parengtą ir patvirtintą Paramos paraiškos Sumanaus kaimo strategijai pagal Lietuvos žemės ūkio ir kaimo plėtros 2023–2027 m. strateginio plano priemonę „Sumanieji kaimai“ parengti formą.“
. Pakeičiu 36.2 papunktį ir jį išdėstau taip:
„. koordinuoti Strategijos įgyvendinimą visą jos įgyvendinimo ir kontrolės laikotarpį, kai Strategija įgyvendinama su Strategijos vykdytojos partnere, veikti jungtinės veiklos sutarties pagrindu, kaip nurodyta Taisyklių 15 punkte;“.
. Pakeičiu 37.5 papunktį ir jį išdėstau taip:
„. įsipareigojimų laikytis viso Strategijos įgyvendinimo ir kontrolės laikotarpių metu;“.
. Pakeičiu 40 punktą ir jį išdėstau taip:
„. Strategijų atranka vykdoma pagal Lietuvos regionus, t. y. pagal VVG priskyrimą Sostinės regionui ir Vidurio ir vakarų Lietuvos regionui: 
. kai Strategijoms skirtas vienodas atrankos balų skaičius, bet joms finansuoti regionams skirtų lėšų nepakanka, turi būti atliekamas papildomas šių Strategijų atrankos vertinimas, sudarant dvi atrankos eiles;
. jei atlikus Strategijų atrankos vertinimą VVG tinkamose finansuoti Strategijose, įvertintose vienoda balų suma, prašoma paramos suma viršija žemės ūkio ministro įsakymu patvirtintą skirti pagal Priemonę ir regionus paramos sumą, parama Strategijoms neskiriama arba atliekami Administravimo taisyklių 100.4 papunktyje nurodyti veiksmai.“
. Pakeičiu 43 punktą ir jį išdėstau taip:
„. Strategijos administravimo išlaidos finansuojamos iki 100 proc., kurioms taikomas supaprastintas išlaidų apmokėjimo būdas taikant fiksuotąją normą, neviršijant Taisyklių 42 punkte numatytos ribos. Išlaidų poreikis grindžiamas Sumanaus kaimo strategijos vystymo, koordinavimo, valdymo, aktyvinimo ir bendradarbiavimo išlaidų poreikio plane (toliau – išlaidų poreikio planas) (Aprašo 1 priedas).“
. Pakeičiu 44 punktą ir jį išdėstau taip:
„. Jeigu Strategiją įgyvendina bendradarbiavimo principu dvi ar daugiau kaimo vietovių VVG, Strategijos administravimo išlaidoms nustatyta lėšų suma, taikant fiksuotąją normą, dalijama proporcingai, pagal investicijų dydį, tenkantį konkrečios VVG teritorijai, įskaitant veiklų apimtį, ir yra įvardijama jungtinės veiklos sutartyje. VVG partnerė Strategijos administravimo išlaidoms pagrįsti kartu su Strategija teikia paramos paraišką Strategijai administruoti pagal Agentūros parengtą ir patvirtintą Paramos paraiškos Sumanaus kaimo strategijai pagal Lietuvos žemės ūkio ir kaimo plėtros 2023–2027 m. strateginio plano priemonę „Sumanieji kaimai“ administruoti, taikomos VVG partnerei,  formą ir užpildo savo dalies išlaidų poreikį išlaidų poreikio plane.“  
. Pakeičiu 46 punkto pirmąją pastraipą ir ją išdėstau taip:
„. Strategijos administravimo išlaidos vertinamos vadovaujantis Administravimo taisyklėse nustatyta tvarka. Papildomos sąlygos, taikomos Strategijos išlaidų poreikio plane grindžiamoms išlaidoms:“.
. Pakeičiu 46.3 papunktį ir jį išdėstau taip:
„. neviršijančios rinkos kainų. Laikoma, kad prašomos finansuoti išlaidos neviršija rinkos kainų, jeigu planuojamos išlaidos Strategijos administravimo išlaidų poreikio plane pagrįstos vadovaujantis Administravimo taisyklių 113–114 punktais.“ 
. Pakeičiu 52 punktą ir jį išdėstau taip:
„. Projekto vykdytojas (-ai) ir jo partneris (-iai), jeigu projektas teikiamas kartu su projekto vykdytojo partneriu, turi pasirašyti jungtinės veiklos sutartį, pagal Agentūros parengtą ir patvirtintą pavyzdinės jungtinės veiklos sutarties formą. Jeigu projekte numatytos projekto vykdytojo partnerio pareigos, susijusios su finansiniais įsipareigojimais, projekte ir jungtinės veiklos sutartyje finansiniai įsipareigojimai turi būti aiškiai įvardyti. Prie jungtinės veiklos sutarties turi būti pridėtas tinkamai įformintas įgaliojimas, kai jungtinės veiklos sutartį pasirašo įgaliotas asmuo.“ 
. Pakeičiu 54 punktą ir jį išdėstau taip:
„. Projekto vykdytojas ir jo partneris (išskyrus savivaldybės administraciją) per vieną kvietimą teikti Strategijas gali dalyvauti tik viename projekte. Pakartotinai investicinės paramos projekto vykdytojas ir (arba) jo partneris gali kreiptis tik įgyvendinęs pagal Priemonę ankstesnįjį ES lėšomis finansuojamą projektą, t. y. ne anksčiau, kaip pateikęs paskutinį mokėjimo prašymą ir galutinę projekto įgyvendinimo ataskaitą. Projekto vykdytojo  ir (arba) jo partnerio (-ių) dalyvavimas kitose Lietuvos kaimo plėtros 2014–2020 metų programos ir (arba) SP priemonėse neribojamas.“ 
. Pakeičiu 55 punktą ir jį išdėstau taip:
„. Tinkamumo sąlygos ir reikalavimai, susiję su projekto vykdytoju, numatyti Administravimo taisyklių 124 punkte ir Taisyklėse, vykdytojo partneriu (-iais) – Administravimo taisyklių 124.2, 124.5, 124.9, 125.1, 125.2  papunkčiuose ir Taisyklėse.“
. Pakeičiu 56.2 papunktį ir jį išdėstau taip:
„. būti registruotam ir vykdyti veiklą Strategijos teritorijoje (taikoma juridiniams asmenims, išskyrus NVO, savivaldybių administracijas, jų įstaigas ar įmones, teikiančias viešąsias paslaugas, ir kitas biudžetines įstaigas);“.
. Pakeičiu 56.11 papunktį ir jį išdėstau taip:
„. nebūti padariusiam pažeidimo per paskutinius dvejus metus (skaičiuojama nuo galutinio sprendimo dėl pažeidimo padarymo priėmimo dienos), susijusio su EŽŪFKP paramos 2014–2020 metų finansavimu ir EŽŪFKP ir  Europos žemės ūkio garantijų fondo paramos 2023–2027 metų finansavimu, panaudojimu ar siekiu panaudoti, apie kurį teisės aktų nustatyta tvarka buvo pranešta Europos Komisijai;“.
. Pakeičiu 59 punktą ir jį išdėstau taip:
„. Projekto paraiškos forma yra sudėtinė Strategijos dalis. Projektas turi būti parengtas pagal Agentūros parengtą ir patvirtintą pavyzdinę sumanių kaimų projekto vykdytojo paraišką, teikiamą pagal sumaniųjų kaimų strategiją.“ 
. Pakeičiu 60.2 papunktį ir jį išdėstau taip:
„. įgyvendinamos veiklos prisideda prie bent vieno Strategijos uždavinių įgyvendinimo ir yra numatytas bent vienas projekto rezultato rodiklis;“.
. Pakeičiu 61punktą ir jį išdėstau taip:
„.  Projektas turi būti įgyvendinamas:
. Strategijos teritorijoje, jeigu projekte numatyta ekonominė veikla, susijusi su prekių ir (arba) produktų gamyba, perdirbimu, rinkodara (paruošimu pardavimui, sandėliavimu). Iš paramos lėšų įrengtos gamybinės patalpos, sandėliai, įsigyta technika, įranga turi būti projekto nurodytoje vietoje, kuri turi būti Strategijos teritorijoje. Strategijos teritorijoje pagamintų prekių ir produktų pardavimas galimas Strategijos teritorijoje ir už jos ribų;
. Strategijos teritorijoje ir (arba) už jos ribų, jeigu projekte numatyta ekonominė veikla, susijusi su mobiliąja prekyba, paslaugų teikimu, taip pat atlygintinų ir neatlygintinų pavėžėjimo paslaugų teikimu. Paramos lėšomis įrengtos patalpos visais atvejais turi būti Strategijos teritorijoje, o  paramos lėšomis įsigyta technika ir (arba) įranga, susijusi su mobiliąja prekyba, paslaugų teikimu, veiklų nevykdymo laikotarpiu, turi būti saugoma projekto nurodytoje vietoje, kuri turi būti Strategijos teritorijoje;
. jeigu projekte numatyta veikla, susijusi su investicijomis į nekilnojamąjį turtą, nekilnojamojo turto registracijos vieta turi būti Strategijos teritorijoje;
. Strategijos teritorijoje, jeigu projekte numatyta neekonominė, socialinio pobūdžio veikla;
. Strategijos teritorijoje ir (arba) kitų Lietuvos Respublikos savivaldybių teritorijose, jeigu projekte numatyta neekonominė, socialinio pobūdžio veikla, kurios tikslinė grupė – Strategijos teritorijos gyventojų grupės arba NVO;
. Strategijos teritorijoje ir (arba) kitų Lietuvos Respublikos savivaldybių teritorijose, jeigu tai yra veiklos projektas arba konkreti projekte numatyta veikla, susijusi su gaminamų prekių, teikiamų paslaugų ar vykdomų darbų viešinimu, pristatymu rinkai (pvz., dalyvavimas parodose).“
. Pakeičiu 62 punktą ir jį išdėstau taip:
„. Jeigu projektas yra privataus, bendruomeninio ar socialinio verslo pobūdžio ir jį teikia juridinis arba fizinis asmuo, jis turi atitikti labai mažai, mažai ir vidutinei įmonei keliamus reikalavimus, nurodytus Lietuvos Respublikos smulkiojo ir vidutinio verslo plėtros įstatyme (taikoma juridiniams asmenims) ir Europos Komisijos 2003 m. gegužės 3 d. rekomendacijoje Nr. 2003/361/EC dėl labai mažos, mažos ir vidutinės įmonės apibrėžimo (taikoma fiziniams asmenims). Įmonės dydis nustatomas pagal su projekto paraiška pateikiamoje Smulkiojo ar vidutinio verslo subjekto statuso deklaracijoje, patvirtintoje Lietuvos Respublikos ūkio ministro 2008 m. kovo 26 d. įsakymu Nr. 4-119 „Dėl Smulkiojo ar vidutinio verslo subjekto statuso deklaravimo tvarkos aprašo ir smulkiojo ar vidutinio verslo subjekto statuso deklaracijos formos patvirtinimo“, pateiktą informaciją.“
. Pakeičiu 64.2 papunkčio pirmąją pastraipą ir ją išdėstau taip:
„.  susijusios su naujo verslo kūrimu arba esamo verslo plėtra (įskaitant bendruomeninį ir socialinį verslą bei viešųjų paslaugų perdavimą), turi būti pateiktas projekto verslo planas (Pavyzdinę sumanaus kaimo projekto verslo plano formą (-as) rengia ir tvirtina Agentūra), įrodantis, kad būsimas naujas verslas arba plėtojamas esamas verslas yra ekonomiškai gyvybingas (ekonominio gyvybingumo kriterijai ir jų reikšmės netaikomi viešųjų paslaugų perdavimo projektams), t. y. projekto verslo planas turi atitikti ekonominio gyvybingumo kriterijus ir jų reikšmes, nustatytas Taisyklių 64.2.1–64.2.4 papunkčiuose (bendradarbiavimo projektų atveju ekonominio gyvybingumo rodiklius turi atitikti projekto vykdytojas ir partneris). Ekonominio gyvybingumo rodiklių skaičiavimo nuostatos ir formulės yra nustatytos Ūkio subjektų, siekiančių pasinaudoti parama pagal Lietuvos kaimo plėtros 2014–2020 metų programos ir Lietuvos žemės ūkio ir kaimo plėtros 2023–2027 m. strateginio plano priemones, ekonominio gyvybingumo nustatymo taisyklėse, patvirtintose Lietuvos Respublikos žemės ūkio ministro 2014 m. liepos 28 d. įsakymu Nr. 3D-440 „Dėl Ūkio subjektų, siekiančių pasinaudoti parama pagal Lietuvos kaimo plėtros 2014–2020 metų programos ir Lietuvos žemės ūkio ir kaimo plėtros 2023–2027 m. strateginio plano priemones, ekonominio gyvybingumo nustatymo taisyklių patvirtinimo“ (toliau – Ekonominio gyvybingumo nustatymo taisyklės):“.
. Pakeičiu 71.5 papunktį ir jį išdėstau taip:
„. tuo atveju, jeigu įgyvendinant projektą investuojama į valstybinės žemės sklypą, kuris yra nesuformuotas, turi būti gautas rašytinis  valstybinės žemės patikėtinio sutikimas planuojamai veiklai vykdyti;“. 
. Pakeičiu 73.5 papunktį ir jį išdėstau taip:
„. Agentūra, prieš priimdama sprendimą skirti paramą, turi įvertinti, kokio dydžio nauda atitenka visiems projekte dalyvaujantiems ūkio subjektams (projekto vykdytojui ir jo partneriams atskirai), ir priėmusi sprendimą turi atitinkamai įregistruoti (suvesti duomenis) į Registrą sumą, kuri atitinka konkretaus ūkio subjekto gautą naudą. Gauta nauda konkrečiam ūkio subjektui (projekto vykdytojui ir jo partneriams atskirai) nustatoma vadovaujantis jungtinės veiklos sutartimi  arba pagal projekto paraiškoje pateiktą informaciją planuojamoms įsigyti investicijoms. Tuo atveju, jeigu neįmanoma nustatyti, kokia nauda atitenka kiekvienam iš projekte dalyvaujančių ūkio subjektų (projekto vykdytojui ir jo partneriams atskirai), laikytina, jog visiems jiems yra suteikiama visa projekto paramos suma, kuri turi būti įregistruota Registre (taikoma, kai projektas teikiamas kartu su projektų vykdytojų partneriais);“.
. Pakeičiu 73.9 papunktį ir jį išdėstau taip:
„. kitomis Administravimo taisyklėse nustatytomis sąlygomis, susijusiomis su Reglamento 2023/2831 taikymu.“
. Pakeičiu 74.1.3 papunktį ir jį išdėstau taip:
„. atliktų darbų prekių ar paslaugų pirkimų arba viešųjų pirkimų dokumentais, jeigu atliekant pirkimus buvo gauti pasiūlymai, atitinkantys Taisyklių 74.1.1 papunktyje nustatytus reikalavimus komerciniams pasiūlymams, bent iš trijų darbų vykdytojų, prekių tiekėjų ir (arba) paslaugų teikėjų;“.
. Pakeičiu 76.19 papunktį ir jį išdėstau taip:
„. moksliniai tyrimai, studijos, tyrimai (išskyrus, kai moksliniai tyrimai, studijos, tyrimai yra rengiami projekto vykdytojo, arba Strategijoje dalyvauja kaip paslaugos teikėjas mokslo ir (arba) mokymo įstaiga, kuri turimomis mokslo žiniomis ir kompetencijomis prisideda prie Strategijos ir (arba) projekto veiklos ir (arba) pasiūlo konkrečius, praktinius problemų, iššūkių sprendimo modelius ar būdus), leidinių leidyba;“.
. Pakeičiu 82 punktą ir jį išdėstau taip:
„. Tinkami projekto finansavimo šaltiniai nurodyti Administravimo taisyklių 124.7 papunktyje. Jeigu prie projekto piniginėmis lėšomis prisideda tinkamas projekto vykdytojo partneris, prie projekto paraiškos turi būti pateikti dokumentai, kuriais įrodoma, kad tinkamas projekto vykdytojo partneris turi pakankamai nuosavų lėšų prisidėti prie projekto įgyvendinimo. Įrodymo dokumentai turi būti išduoti arba sukurti patikimo subjekto – finansinių institucijų (bankų, kredito unijų) ir (arba) viešojo juridinio asmens – projekto vykdytojo partnerio, kurio veikla finansuojama iš Lietuvos Respublikos valstybės ir (arba) savivaldybių biudžetų (šis įsipareigojimas turi būti aiškiai įvardytas jungtinės veiklos sutartyje), ir (arba) sukurti naudojantis finansinių ataskaitų duomenimis. Dokumentai turi būti pateikti ne vėliau kaip iki projekto paraiškos vertinimo pabaigos.“
. Pakeičiu 83 punktą ir jį išdėstau taip:
„. Projektas yra sudėtinė Strategijos dalis ir yra parengtas kaip nurodyta Taisyklių 59 punkte.“
. Pakeičiu 90 punktą ir jį išdėstau taip:
„. Strategija turi būti parengta kaip nurodyta Taisyklių 35 punkte. VVG ir VVG partnerė (kai taikoma) pagal projektų vykdytojų pateiktus projektus parengia Strategiją, sukomplektuoja projektų vykdytojų pateiktus projektus ir teikia juos Agentūrai.“ 
. Pakeičiu 92 punktą ir jį išdėstau taip:
„. VVG partnerė paramos paraišką  Strategijai administruoti rengia kaip nurodyta Taisyklių 44 punkte ir užpildo savo dalies išlaidų poreikį išlaidų poreikio plane.“
. Pakeičiu 100 punktą ir jį išdėstau taip:
„. Agentūra, įvertinusi Strategijos ir projektų paramos paraiškas, teikia jas svarstyti Agentūros projektų atrankos komitetui, sudarytam Administravimo taisyklėse nustatyta tvarka. Sprendimą dėl paramos skyrimo ar neskyrimo priima Agentūros direktorius arba jo įgaliotas asmuo, vadovaudamasis Strategijos ir projektų vertinimo rezultatais.“
. Pakeičiu 101 punktą ir jį išdėstau taip:
„. Strategijos ir projektų paraiškų tvirtinimas vykdomas Administravimo taisyklėse nustatyta tvarka.“
. Pakeičiu 102 punktą ir jį išdėstau taip:
„. Sprendimas dėl paramos skyrimo arba neskyrimo įforminamas ir apie jį Strategijos vykdytoja ir Strategijos vykdytojo partnerė (kai taikoma) ir projektų vykdytojai informuojami Administravimo taisyklėse nustatyta tvarka. Agentūrai priėmus sprendimą skirti paramą, Strategijos vykdytoja ir Strategijos vykdytojos partnerė (kai taikoma) tampa Strategijos paramos gavėja, projektų vykdytojai tampa projektų paramos gavėjai.“
. Pakeičiu 103 punktą ir jį išdėstau taip:
„. Agentūra rengia paramos sutartis ir jas pasirašo su Strategijos vykdytoja ir Strategijos vykdytojos partnere ir su kiekvienu projekto vykdytoju atskirai, nurodydama, kad kiekvienas projekto vykdytojas Strategijoje investicijas įgyvendina savarankiškai ir kiekvienas iš jų yra atsakingas už savo veiklos (-ų) įgyvendinimą Strategijoje.“  
. Pakeičiu 107 punktą ir jį išdėstau taip:
„. Projektų vykdytojų keitimas projekto įgyvendinimo ir (ar) projekto kontrolės laikotarpiu  galimas tik tais atvejais, kai atsiranda nenumatytos aplinkybės, dėl kurių kyla grėsmė nepasiekti Strategijoje ir (ar) projekte numatytų tikslų ir rezultatų, neįgyvendinti  Strategijos ir (ar) projekto ir gaunamas motyvuotas Strategijos vykdytojos ir (arba) Strategijos vykdytojos partnerės prašymas (kuriame pateikiamas paaiškinimas, kodėl projekto vykdytojo pokyčiai Strategijoje ir (ar) projekte būtini). Agentūra, vadovaudamasi Taisyklių nuostatomis, turi įvertinti projekto vykdytojo atitiktį tinkamumo sąlygoms ir reikalavimams, taip pat projekto vykdytojo pakeitimo, įtraukimo įtaką Strategijai ir projektui (tikslams, rezultatams), jo prisidėjimą prie Strategijos ir vykdomo projekto (projekto vykdytojo finansinis ir veiklos įnašai). Atsižvelgiant į Agentūros priimtą sprendimą dėl projekto vykdytojo keitimo, gali būti atliekamas Strategijos ir paramos sutarties keitimas. Projekto vykdytojo pakeitimui nustatomas 3 mėnesių terminas nuo fakto, kai Strategijos vykdytoja ir (arba) Strategijos vykdytojos partnerė ir (arba) projekto vykdytojas pranešė apie pasitraukimą iš projekto. 3 mėnesių laikotarpis gali būti pratęstas, jeigu Strategijos vykdytoja ir (arba) Strategijos vykdytojos partnerė įrodo, kad naujas projekto vykdytojas yra atrinktas, ir pagrindžia, kad trūksta dokumentų ir laiko jiems sukomplektuoti. Agentūros pritarimas galimas tik tuomet, kai įsitikinama, kad naujasis projekto vykdytojas atitinka tinkamumo sąlygas, kurios buvo taikytos ankstesniajam projekto vykdytojui, ir pakeitus projekto vykdytoją projektas bus iki galo įgyvendintas, ir bus galima projekto kontrolė projekto kontrolės laikotarpiu.“
. Pakeičiu 112 punktą ir jį išdėstau taip:
„. Pirkimų, atliekamų pagal Projekto vykdytojo, pretenduojančio gauti paramą iš Europos žemės ūkio fondo kaimo plėtrai, prekių, paslaugų ar darbų pirkimo taisykles, patvirtintas Lietuvos žemės ūkio ministro 2023 m. rugsėjo 29 d. įsakymu Nr. 3D-637„Dėl Projekto vykdytojo, pretenduojančio gauti paramą iš Europos žemės ūkio fondo kaimo plėtrai, prekių, paslaugų ar darbų pirkimo taisyklių patvirtinimo“, vertinimą atlieka Agentūra.“
. Pakeičiu 119.3 papunktį ir jį išdėstau taip:
„. kai Strategijos administravimui išlaidos apmokamos išlaidų kompensavimo su avanso mokėjimu būdu, po Strategijos patvirtinimo Strategijos vykdytoja ir Strategijos vykdytojos partnerė (kai taikoma) pateikia Agentūrai avanso mokėjimo prašymą. Avanso dydis gali siekti iki 40 proc. paramos Strategijos administravimui numatytos sumos ir Strategijos vykdytojos ir Strategijos vykdytojos partnerės (kai taikoma) išlaidų  poreikio plane pagrįsto savo dalies išlaidų poreikio;“.
. Pripažįstu netekusiais galios 1 ir 2 priedus.
. Pakeičiu 3 priedą ir jį išdėstau nauja redakcija (pridedama).
. Pripažįstu netekusiais galios  4–7 priedus. 

